గూడూరు రెవెన్యూ డివిజను

గూడూరు రెవెన్యూ డివిజను  ఆంధ్రప్రదేశ్ రాష్ట్రం, తిరుపతి జిల్లాలోని ఒక పరిపాలనా విభాగం. ఈ రెవిన్యూ డివిజను పరిధిలో  ఎనిమిది మండలాలు  ఉన్నాయి. పూర్వం ఈ రెవెన్యూ డివిజను శ్రీ పోట్టిశ్రీరాములు నెల్లూరు జిల్లా పరిధిలో ఉండేది. ఆంధ్రప్రదేశ్ జిల్లాల పునర్వ్యవస్థీకరణ - 2022 లో  కొత్తగా ఏర్పడిన తిరుపతి జిల్లాలో భాగంగా ఇది చేరింది. ప్రధాన కార్యాలయం గూడూరులో ఉంది.

చరిత్ర 

2011 జనాభా లెక్కల ప్రకారం, గూడూరు రెవెన్యూ డివిజన్‌లో 15 మండలాలు ఉన్నాయి. బాలాయపల్లె, చిల్లకూరు, చిట్టమూరు, డక్కిలి, దొరవారిసత్రం, గూడూరు, కోట, మనుబోలు, నాయుడుపేట, ఓజిలి, పెళ్లకూరు, సూళ్లూరుపేట, తడ, వెంకటగిరి, వాకాడు మండలాలు ఉండగా 2013లో డివిజన్‌లోని ఆరు మండలాలైన దొరవారిసత్రం, నాయుడుపేట, ఓజిలి, పెళ్లకూరు, సూళ్లూరుపేట, తడలను నాయుడుపేట రెవెన్యూ డివిజన్‌గా మార్చారు .

రెవెన్యూ డివిజను లోని మండలాలు
2022 ఏప్రిల్ 4న ఈ డివిజను 8 మండలాలతో పునర్వ్యవస్థీకరించబడింది: బాలాయపల్లె, చిల్లకూరు, చిట్టమూరు, డక్కిలి, గూడూరు, కోట, వాకాడు,  వెంకటగిరి మండలాలు ఈ రెవెన్యూ డివిజన్ పరిధికి వచ్చాయి.

మూలాలు

తిరుపతి జిల్లా రెవెన్యూ డివిజన్లు